นักลงทุนในเอเชีย นำหุ้นมาจำหน่ายในตลาดหลักทรัพย์กันเพิ่มมากขึ้น
บริษัทในเอเชียที่นำหุ้นมาจำหน่ายในตลาดหลักทรัพย์ กำลังมีจำนวนมากยิ่งขึ้นเป็นครั้งแรกนับตั้งแต่เกิดวิกฤติกาลการเงิน เมื่อปลายปีที่แล้ว
บริษัทไฟฟ้าอดานี เพาเวอร์แห่งอินเดีย รอให้นักลงทุนเกิดความสนใจตลาดหลักทรัพย์มากขึ้น อยู่เป็นเวลานานกว่าหกเดือนถึงได้นำหุ้นเข้าตลาดหลักทรัพย์ เพื่อจำหน่ายต่อมหาชนเป็นครั้งแรกเมื่อวันอังคารบริษัทดังกล่าวหวังว่า จะมีรายได้จากการขายหุ้นเป็นจำนวนกว่าห้าร้อยล้านเหรียญสหรัฐ ในวันพุธบริษัทจำหน่ายทรัพย์สิน เซนาจะนำหุ้นมาจำหน่ายในตลาดหลักทรัพย์แห่งประเทศไทยบริษัทดังกล่าว เป็นหนึ่งในสิบสี่บริษัทที่วงการคาดหมายว่า จะนำหุ้นเข้าตลาดหลักทรัพย์ในสองสามเดือนข้างหน้า คุณวิเชษฐ์ตันติวณิชย์ หัวหน้าคณะเจ้าหน้าที่ฝ่ายการตลาด ซึ่งดูแลเกี่ยวกับผู้ที่นำหุ้นเข้าตลาดหลักทรัพย์และการนำหุ้นขึ้นทะเบียนตลาดหลักทรัพย์กล่าวว่า แผนการต่างๆที่ถูกประวิงหน่วงเหนี่ยวไว้ก่อนหน้านี้มาตอนนี้เดินรุดหน้าไปตามแนวทางที่ต้องการแล้ว คุณวิเชษฐ์กล่าวไว้ตอนนี้ว่า“ในไตรมาสสุดท้ายของปีพุทธศักราช 2551เราไม่เห็นว่ามีการนำหุ้นเข้าตลาดหลักทรัพย์เพื่อขายแก่มหาชนเป็นครั้งแรกเลยเพราะบริษัทเหล่านั้นประวิงไว้จนถึงปีนี้” เมื่อเริ่มเกิดวิกฤติการณ์การเงินโลกตอนปลายปีที่แล้วบริษัทในเอเชียหาเงินทุนมาขยายกิจการของตนได้ยาก ธนาคารลังเลใจ ที่จะให้กู้เงินและนักลงทุนที่กังวลใจก็ไม่กล้าเอาเงินมาลงทุน ตอนนี้สถานการณ์ค่อยกระเตื้องดีขึ้นบ้างแล้วโดยบริษัทใหญ่ๆและรัฐบาลเริ่มกู้เงินอีกตอนต้นปีนี้ราคาหุ้นในเอเชียที่กำลังพุ่งสูงขึ้นราวๆ 70เปอร์เซ็นต์ตั้งแต่เดือนมีนาคมเป็นต้นมา ทำให้นักลงทุนเกิดความกระหายที่จะซื้อหุ้นใหม่ๆกันอีก เรื่องดังกล่าวทำให้เศรษฐกิจฟื้นตัวอย่างมั่นคงเพราะว่าเงินทุนใหม่สำหรับธุรกิจหมายถึงว่า จะมีการขยายตัว และอาจทำให้มีการจ้างคนมาทำงานมากขึ้น เมื่อวันอังคารบรรษัทวิศวกรรมก่อสร้างแห่งรัฐของจีน มีรายได้จากการนำหุ้นเข้าตลาดหลักทรัพย์เพื่อจำหน่ายแก่มหาชนเป็นครั้งแรกนั้นเป็นจำนวนเจ็ดพันล้านเหรียญสหรัฐซึ่งพวกนักวิเคราะห์กล่าวว่าเป็นการนำหุ้นเข้าตลาดหลักทรัพย์ เพื่อจำหน่ายแก่มหาชนเป็นครั้งแรกรายใหญ่ที่สุดของโลกในช่วงหนึ่งปีเศษๆมานี้นับตั้งแต่จีนยกเลิกการระงับการนำหุ้นเข้าตลาดหลักทรัพย์เพื่อจำหน่ายแก่มหาชนเป็นครั้งแรกนั้นเมื่อปีที่แล้วบริษัทหลายบริษัทนำหุ้นเข้าตลาดหลักทรัพย์ได้เรียบร้อยแล้ว บริษัทการบัญชีPricewaterhouseCoopersรายงานว่าเฉพาะปีนี้ปีเดียวการนำหุ้นเข้าตลาดหลักทรัพย์เพื่อจำหน่ายแก่มหาชนเป็นครั้งแรกในฮ่องกง อาจทำให้หาเงินเข้าบริษัทได้ราวหนึ่งหมื่นสองพันล้านเหรียญสหรัฐ นายไชฟ์ฉี ประธานของตลาดหลักทรัพย์ไต้หวันกล่าวว่า บริษัทของไต้หวันอย่างน้อย 17บริษัทที่ตั้งอยู่ในต่างประเทศขอเข้าตลาดหลักทรัพย์ เนื่องจากพอใจการปฏิรูปภาษีเมื่อเร็วๆนี้และการที่ความสัมพันธ์ระหว่างไต้หวันกับจีนกระเตื้องดีขึ้น เขากล่าวเสริมว่าบริษัทไฮเทคของต่างชาติก็กำลังพิจารณาเรื่องที่จะมาหาทุนในไต้หวันเช่นกัน